Valdas Samonis

Valdas Samonis-Samulevičius (g. 1950 m. Šlynakiemio kaime, Punsko valsčius, Lenkija) – Royal Roads University (Kanada) profesorius ir Columbia University (JAV) mokslinis bendradarbis, vadybos ir ekonomikos mokslų daktaras.

Biografija 
Vaikystėje, žinomas kaip Valdas Samulevičius, augo pas senelį Lenkijos ūkininką Vincą Pauliukonį, Lietuvos partizanų rėmėją, po mirties už tai apdovanotu Vyčio Kryžiaus ordino Riterio kryžiumi. Valdas nuo mažens buvo antikomunistinių pažiūrų, už jų reiškimą areštuotas ir šalintas iš mokyklos, vėliau oficialiai buvo pripažintas kovotoju prieš komunistinį režimą Lenkijoje.

Mokėsi Punsko licėjuje, studijavo inžineriją Gdansko Technologijos universitete, vėliau tęsė studijas Varšuvos Ekonomikos mokykloje. Baigęs dirbo Varšuvos Tarptautinės prekybos tyrimo institute. Gavęs JAV Vyriausybės Fulbraito stipendiją, tęsė studijas ir mokslinį darbą Indianos, Kalifornijos, Merilando universitetuose bei kitose JAV ir Jungtinės Karalystės mokslo institucijose.

1981 m. paskelbus Lenkijoje karinę padėtį, V. Samulevičius pasiprašė politinio prieglosčio JAV, vėliau pervažiavo į Kanadą ir 1985 m. įsidarbino Toronto universitete. Pasikeitė savo pavardę į Samonio. Paskelbė daugiau kaip 200 straipsnių ir knygų žinių ekonomikos temomis. Tampriai bendradarbiauja su Varšuvos Ekonomikos mokykla, Vilniaus universitetu, Baltijos vadybos institutu, Kauno Vytauto Didžiojo universitetu. Kartu su kolega įkūrė Journal of East-West Business, skirtą ekonominiams ryšiams tarp postkomunistinių šalių ir Vakarų pasaulio. Konsultavo Lenkijos, Čekijos, Kanados bei Afrikos šalių vyriausybes, tarptautines organizacijas: UNCTAD, Pasaulio banką, The African Capacity Building Foundation ir žinomus koncernus: Andersen Consulting, Medley Global Advisors. Lietuvos mokslininkų sąjungos narys, ne kartą skaitęs paskaitas Lietuvos visuomenei ekonomikos temomis.

Bibliografija 
 Countertrade. University of Toronto, 1990
 East-West joint ventures in the Soviet Union: some lessons from the East European experience. University of Toronto, 1990
 One step forward and twosteps back: the effects of sovietization on the Lithuanian economy. University of Toronto, 1990
 Economic reform initiatives in Lithuania: from Moscow to Vilnius and from plan to market. The Author, Toronto, 1990
 From dependence to interdependence. Hudson Institute (Indianapolis, Ind), 1991
 One step forward and two steps back: impact of sovietization on the Lithuanian economy. University of Toronto, 1991
 Who subsidized whom? The distorted world of Baltic-Soviet economic relations. University of Toronto, 1991
 Big bang and acceleration: models for the postcommunist economic transformation. University of Toronto, 1992
 Big bang and big nothing: Polish and Soviet economic reforms compared. University of Toronto, 1992
 Privatization: the backbone of the postcommunist economic transformation. University of Toronto, 1992
 State, market and the postcommunist economic transformation: a macroanalytical framework. University of Toronto, 1992
 The post – communist transformation in Poland. University of Toronto, 1992
 Big bang and acceleration. Nova Science Publishers (Commack, N. Y), 1993
 Transforming the Lithuanian economy. CASE-Center for Social & Economic Research (Warsaw), 1995
 Foreign investment in the East. Nova Science Publishers (Commack, N. Y), 1995

Nuorodos 
 Valdo Samonio internetinė svetainė (angl.)

JAV ekonomistai
Kanados mokslininkai
Lenkijos mokslininkai
Lietuvos ekonomistai